Taani rahvastik

Taani Kuningriik on koduks ligi 5,6 miljonile inimesele. 2012. aasta andmetel olid neist taanlased 89,6% ning immigrantide või hiljutiste immigrantide järglaste seas oli palju Skandinaavia ja saksa päritolu inimesi. Lisaks on palju inimesi Türgist, Iraagist, Somaaliast ja endisest Jugoslaaviast. Vähemusrahavastena on Taanis ka inuitid (Gröönimaal) ja fäärlased (Fääri saartel).

Rahvastiku tihedus on keskmiselt 129 in/km² (Sjællandil isegi üle 315 in/km²). See on suurem kui näiteks Norras või Rootsis, kuid jääb alla Saksamaa vastavale näitajale.

Keskmine eluiga on meestel 76,3 ja naistel 80,7 aastat.

Usutunnistuselt on enim luterlasi. 1. jaanuari 2013 seisuga oli Taani kirikus (Folkekirken ehk Rahvakirik) 4 430 643 liiget, mis moodustab 79% Taani rahvastikust ja umbes 90% taanlastest. Taani suuruselt järgmine usurühmitus on muslimid: neid on 210 000 ja nad moodustavad 3,7% rahvastikust.

85% taanlastest elab linnas. 54 perekonnal sajast on oma maja.

Rahvaarv 
Taani rahvaarv oli 2013. aasta alguse seisuga 5 602 628. 1. oktoobril 2012 oli see 5 587 085, 1. aprillil 2012 5 564 000 ning 2011. aasta alguses 5 560 000.

Rahvaarv on 1970ndatest saadik ühtlaselt tõusnud, välja arvatud lühike periood 1980ndate alguses.

Rahvaarvu ajalugu

Rahvastiku päritolu 
2013. aasta alguse seisuga oli taanlasi 89,3% ning 600 674 ehk 10,7% moodustasid immigrandid ja nende järeltulijad. Eesti päritolu inimesi oli 1449, neist 982 naised ja 467 mehed ning 1348 sisserändajad ja 101 nende järeltulijad.

Teistel andmetel oli 91,6% Taani päritolu ning 452 095 inimest on sisserändajad ja nende järglased. Sisserändajad (sealhulgas järglased) on pärit peamiselt teistest Põhjamaadest (41 306), Suurbritanniast (12 000), Saksamaalt (25 444), Poolast (13 509), Bosniast ja Hertsegoviinast, (20 875), teistest Jugoslaavia maadest (23 968), Türgist (54 859), Somaaliast (16 948), Iraagist (26 351), Iraanist (14 289), Liibanonist (22 232), Afganistanist (10 876) ja Pakistanist (19 301).

Vanuseline ja ealine koostis 
Vanuse mediaan on 39,47, meestel 38,55, naistel 40,4.

Vanuseline koostis: 
1...17 aastat – 21,1%
18...66 aastat – 65,2%
67 ja rohkem aastat – 13,7%
0...14 aastat: 18,8% (mehi 524 250; naisi 497 683)
15...64 aastat: 66,1% (mehi 1 811 787; naisi 1 780 907)
65 ja rohkem aastat: 15,1% (mehi 349 458; naisi 468 250)

Ealine koostis
üldine näitaja: 0,98 meest 1 naise kohta
vastsündinud: 1,06 meest 1 naise kohta
alla 15 aasta: 1,05 meest 1 naise kohta
15...64 aastat: 1,02 meest 1 naise kohta
65 või rohkem aastat: 0,75 meest 1 naise kohta

Iive 
iive: 0,34% (2005)
sündimus: 11,36 sündi 1000 inimese kohta
suremus: 10,43 surma 1000 inimese kohta 
netorändekordaja: 2,53 juhtumit 1000 inimese kohta

Laste suremus 
üldnäitaja: 4,56 surma 1000 elussünni kohta
poistel: 4,591 surma 1000 elussünni kohta
tüdrukutel: 4,53 surma 1000 elussünni kohta

Õppurid 
Õppureid on 1 miljon.

Viited 

Taani
Rahvastik riigiti